Գևորգ Վարդանյանը պատմեց, որ վերարկուն թիկունքներին գցած Հայկազ Բարսեղյանին տարել են Գնել Թևոսյանն ու Նորիկ Սահակյանը. «Ես պառկած մնացի, մտածեցի, որ ուշաթափվել է և տանում են, որ ուշքի բերեն: Հետո Գնելն եկավ, թե՝ սրա մասին ոչ ոք չիմանա: Չէի հասկանում ինչ է կատարվում, ինձ հարց չեմ տվել՝ Հայկազը հետ եկավ, թե ոչ: Առավոտյան արթնացա, միշտ Հայկազն էր շուտ արթնանում և մեզ քնից հանում, այդ օրը ես տղաներին ասացի՝ ասեք Հայկազն արթնանա, թվում էր թե նա տեղաշորի մեջ էր, սակայն տղաներից մեկը քաշեց անկողինն ու տեսանք, որ Հայկազը չկա»: